**Акценатски систем српског књижевног језика**

**Акценат** речи је нарочито истицање јачине и висине једног слога у речи.  
  
Акценатски систем стандардног српског језика чине четири акцента (краткосилазни, дугосилазни, краткоузлазни и дугоузлазни) и послеакценатска дужина.  
  
Разликују се **квалитет** (тонска линија – узлазни и силазни), **квантитет** (дужина трајања – кратки и дуги) и **интензитет** (јачину).  
  
Основна правила акцентовања речи у српском књижевном језику су следећа:  
1) **на једносложним речима могу стајати само силазни акценти**: зуб, лист, брат, врт;  
2) **на првом слогу вишесложних речи могу стајати сва четири акцента**: сунце, месец, сељак, радити;  
3) **на унутрашњем слогу вишесложних речи могу стајати само узлазни акценти**: развеселити, капетан, тетива, генерација;  
4) **на последњем слогу никада не може стајати акценат**.

